آیت ‌الله مکارم شیرازی:

بزرگان دین کے نام اور آثار کا احیاء ضروری ہے

رسا نیوز ایجنسی – مراجع تقلید قم میں سے حضرت آیت ‌الله مکارم شیرازی نے بزرگان دین کے نام اور آثار کے احیاء کو انقلاب اسلامی ایران کی برکتوں کا نتیجہ جانا اور کہا: بزرگان دین کے نام اور آثار کا احیاء ضروری ہے ۔

خبر کا کوڈ: ۶۸۱۴

تاریخ: ۲۵ مرداد ۲۰۱۴ - ۰۱:۲۲

رسا نیوز ایجنسی کے رپورٹر کی رپورٹ کے مطابق، مراجع تقلید قم میں سے حضرت آیت الله ناصر مکارم شیرازی نے آج شھر خمین کے امام جمعہ اور « مصطفی خمینی » کانفرنس منعقد کرنے والی انتظامیہ سے ملاقات میں بزرگان دین کے نام اور آثار کے احیاء کو انقلاب اسلامی ایران کی برکتوں کا نتیجہ جانا اور کہا: آج انقلاب اسلامی کی برکتوں سے بزرگان دین کا نام اور ان کی یاد باقی کہ جو ماضی میں ہرگز نہیں تھا ۔

انہوں ںے بزرگان دین کے نام کانفرنسوں کے انعقاد کی جانب اشارہ کیا اور کہا: علماء اور بزرگان دین کے آثار کا احیاء کانفرنسوں کے منعقد کئے جانے سے کہیں بہتر ہے ، کیوں کہ اثار باقی رہتے ہیں ۔

اس مرجع تقلید نے کہا: لوگ امام خمینی (ره) کے والد گرامی سے بخوبی آشنا نہیں ہیں ، جبکہ آپ حوزہ علمیہ خمین کے موسس ہیں ۔

حضرت آیت ‌الله مکارم شیرازی نے یہ بیان کرتے ہوئے کہ امام خمینی (ره)  کے والد گرامی، ظالم حکمراں کے ہاتھوں ستم دیدہ افراد کی پناہ گاہ تھے کہا: امام خمینی (ره) کے والد گرامی ظالموں سے مقابلہ میں شھید کردئے گئے ۔

حوزہ علمیہ قم میں درس خارج فقہ و اصول کے استاد نے « مصطفی خمینی » کانفرنس کے انعقاد پر انتظامیہ کو سراہتے ہوئے کہا: یہ قدم مرحوم مصطفی خمینی(ره)  اور بیت امام خمینی (ره) کی عظیم خدمت شمار کیا جاتی ہے ۔

انہوں ںے « مصطفی خمینی » کانفرنس کی انتظامیہ سے خطاب میں کہا: اس زمانہ کے حالات کو یکجا کر کے تحریر کی شکل دینے کی کوشش کریں کہ جو نہایت اہم اور ذخیرہ آخرت ہے ۔